মহানগর ওয়েবডেস্ক: আগেই বোন সুপ্রিয়া সোলে বিধানসভায় দাদাকে জড়িয়ে ধরে বলেন, তাঁকে ক্ষমা করে দিয়েছেন৷ এরপর এনসিপির নওয়াব মালিক বলেন, শরদ পাওয়ার ভাইপো অজিতকে ক্ষমা করে দিয়েছেন৷ অজিতকে কেন্দ্র করে গত কয়েক দিনে জমে উঠেছিল মহানাটক৷ পরে অজিত ও ফড়নবীশের পদত্যাগে মহা-নাটকের যবনিকাপাত হয়৷ আবার দলে ফিরে এলেন অজিত৷ এদিন বিধায়ক হিসেবে শপথ নেওয়ার পর তিনি বলেন, এনসিপিতেই আছেন৷ দল যে সিদ্ধান্ত নেবে, তা মাথা পেতে নেবেন৷ এদিন নওয়াব মালিক বলেন, অজিত ভুল স্বীকার করে দুঃখ প্রকাশ করায় শরদ পাওয়ার তাঁকে ক্ষমা করে দিয়েছেন৷ শরদ ভাইপোর প্রতি স্নেহ বশত এই সিদ্ধান্ত নিলেন?
স্নেহ না দায়? ভাইপোকে ক্ষমা করলেন কাকা শরদ, জানালেন এনসিপি-র নওয়াব মালিক